Firma Astaldi cere în plus pentru executarea lucrărilor peste 45 milioane de euro faţă de valoarea stabilită prin contract în 2011, de 266 milioane de euro. Directorul general Metrorex, Aurel Radu, a explicat pentru portalul Hotnews, că se doreşte suplimentarea fondurilor deoarece în lucrarea actuală s-au executat pereţi mai groşi şi au intrat mai multe materiale.

Constructorul şi-a retras deja o mare parte din echipa de pe teren, lucrându-se la capacitate de doar 35%.

Aurel Radu, directorul Metrorex, a declarat că negociază această majorare şi speră ca în cel mai scurt timp constructorul va lucra la capacitate maximă pe şantier.